U-I-203/25, Up-13/26
Natisni
Opravilna št.:
U-I-203/25, Up-13/26
Datum odločitve:
13. 2. 2026
ECLI:
ECLI:SI:USRS:2026:U.I.203.25
Akt:
Ustavna pritožba zoper sklep Okrožnega sodišča v Novi Gorici št. III N 104/2025 z dne 9. 9. 2025

Ustavna pritožba zoper sklepe Okrožnega sodišča v Novi Gorici št. III N 104/2025 z dne 20. 5. 2025, z dne 3. 9. 2025 in z dne 22. 12. 2025 

Zakon o izvršbi in zavarovanju (Uradni list RS, št. 3/07 – uradno prečiščeno besedilo, 93/07, 28/09, 51/10, 26/11, 53/14, 54/15, 11/18 in 36/21) (ZIZ)
Izrek:
Ustavna pritožba zoper sklep Okrožnega sodišča v Novi Gorici št. III N 104/2025 z dne 9. 9. 2025 se zavrže.
Ustavna pritožba zoper sklepe Okrožnega sodišča v Novi Gorici
št. III N 104/2025 z dne 20. 5. 2025, z dne 3. 9. 2025 in z dne 22. 12. 2025
se zavrže.
Pobuda za začetek postopka za oceno ustavnosti Zakona o izvršbi in zavarovanju (Uradni list RS, št. 3/07 – uradno prečiščeno besedilo, 93/07, 28/09, 51/10, 26/11, 53/14, 54/15, 11/18 in 36/21)
se zavrže.
Evidenčni stavek:
Ustavna pritožba se zavrže, če je pritožnik v roku, ki ga določi Ustavno sodišče, iz neupravičenih razlogov ne dopolni.
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.b.1.5, 55.b.1.7, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon, posamični akt
Vlagatelj:
A. B. in C. Č., D.
Datum vloge:
30. 12. 2025
Vrsta odločitve:
sklep
Vrsta rešitve:
zavrženje
Dokument:
US34346
Dokument v PDF obliki:
U-I-203-25, Up-13-26.pdf
121 KB
Prenesite datoteko
U-I-203/25-6
Up-13/26-11
13. 2. 2026
SKLEP
Ustavno sodišče je v postopkih za preizkus ustavne pritožbe in pobude A. B.
in C. Č., oba D.
,
na seji 13. februarja 2026
sklenilo:
1. Ustavna pritožba zoper sklep Okrožnega sodišča v Novi Gorici št. III N 104/2025 z dne 9. 9. 2025 se zavrže.
2. Ustavna pritožba zoper sklepe Okrožnega sodišča v Novi Gorici
št. III N 104/2025 z dne 20. 5. 2025, z dne 3. 9. 2025 in z dne 22. 12. 2025
se zavrže.
3.
Pobuda za začetek postopka za oceno ustavnosti Zakona o izvršbi in zavarovanju (Uradni list RS, št. 3/07 – uradno prečiščeno besedilo, 93/07, 28/09, 51/10, 26/11, 53/14, 54/15, 11/18 in 36/21)
se zavrže.
OBRAZLOŽITEV
A.
1. Pritožnika izpodbijata sklep Okrožnega sodišča v Novi Gorici št. III N 104/2025 z dne 9. 9. 2025, izdan v nepravdnem postopku zaradi izreka začasnih ukrepov za varstvo koristi otrok. Ustavno sodišče je pritožnika z dopisoma z dne 14. 1. 2026 pozvalo, naj predložita izpodbijani sklep ter morebitne druge sklepe, izdane v zvezi z njim. Ustavno sodišče je pritožnika tudi opozorilo, da se lahko ustavna pritožba vloži šele, ko so izčrpana vsa pravna sredstva. Pritožnika v dopolnitvah ustavne pritožbe Ustavnemu sodišču navedenega sklepa in morebitnih drugih sklepov, izdanih v zvezi z njim, nista predložila. Predložila pa sta sklepe Okrožnega sodišča v Novi Gorici št. III N 104/2025 z dne 20. 5. 2025, z dne 3. 9. 2025 in z dne 22. 12. 2025 ter navedla, da jih prav tako izpodbijata. Ustavnemu sodišču pritožnika predlagata, naj zaradi nepopravljivih škodljivih posledic, ki jih izpodbijani sklepi povzročajo njuni družini, izjemoma obravnava ustavno pritožbo pred izčrpanjem pravnih sredstev. Pritožnika Ustavnemu sodišču tudi predlagata, naj do končne odločitve o zadevi začasno zadrži vse izpodbijane sklepe.
2. Pritožnika oziroma pobudnika sta pred vložitvijo ustavne pritožbe vložila tudi pobudo za oceno ustavnosti Zakona o izvršbi in zavarovanju (v nadaljevanju ZIZ) oziroma je Okrožno sodišče v Novi Gorici njuno vlogo, ki vsebuje tako pobudo, odstopilo v reševanje Ustavnemu sodišču. V tej vlogi pobudnika zatrjujeta, da je ZIZ v delu, ki se nanaša na družinska razmerja, v neskladju z 2., 15., 22., 23., 25., 32., 35., 36., 54., 56., 57. in 153. členom Ustave. Po mnenju pobudnikov zakon, ki naj bi bil sprejet izključno za prisilno izterjavo premoženjskih obveznosti, ne bi smel urejati prisilnih ukrepov zoper starše in otroke.
B.
3. Ustavno sodišče je ustavno pritožbo zoper sklep Okrožnega sodišča v Novi Gorici št. III N 104/2025 z dne 9. 9. 2025 zavrglo, ker je pritožnika nista dopolnila v skladu s pozivom Ustavnega sodišča (1. točka izreka).
4. Ustavno sodišče je ustavno pritožbo zoper druge izpodbijane sklepe Okrožnega sodišča v Novi Gorici zavrglo, ker niso izčrpana (niti redna) pravna sredstva. Glede na to pogoji za izjemno obravnavo ustavne pritožbe iz drugega odstavka 51. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS) niso izpolnjeni (2. točka izreka).
5.
Pobudo za začetek postopka za oceno ustavnosti lahko da, kdor izkaže svoj pravni interes ob vložitvi pobude (prvi odstavek 24. člena ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
6. Izpodbijane določbe ZIZ ne učinkujejo neposredno. Ker je Ustavno sodišče ustavno pritožbo zavrglo, pobudnika ob upoštevanju razlogov, navedenih v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82), še ne izkazujeta neposrednega pravnega interesa za začetek postopka za presojo ustavnosti ZIZ. Ustavno sodišče dodaja, da so sodišča pri odločanju vezana na Ustavo in zakon (125. člen Ustave), zato  morajo skladno z 22. členom Ustave ugovore strank o protiustavnosti zakonske ureditve, ki jih te uveljavljajo v vlogah v postopkih pred sodišči, bodisi argumentirano zavrniti bodisi, če se z njimi strinjajo, skladno s 156. členom Ustave prekiniti postopek in začeti postopek za oceno ustavnosti zakona pred Ustavnim sodiščem. Očitke o protiustavnosti ZIZ bosta tako lahko pobudnika pred Ustavnim sodiščem uveljavljala šele po izčrpanju pravnih sredstev v postopku pred sodišči, če bosta skupaj s pobudo za začetek postopka za oceno njegove ustavnosti hkrati vložila ustavno pritožbo pod pogoji iz 50. do 60. člena ZUstS. Glede na navedeno je Ustavno sodišče njuno pobudo zavrglo (3. točka izreka).
C.
7. Ustavno sodišče je sprejelo ta sklep na podlagi sedme in pete alineje prvega odstavka 55.b člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rok Čeferin ter sodnice in
sodniki dr. Matej Accetto, mag. Nina Betetto, dr. Primož Gorkič, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Rok Svetlič in dr. Katja Šugman Stubbs.
Sklep je sprejelo soglasno.
dr. Rok Čeferin
Predsednik